M : 10. การควบคุมภายใน

  ความเห็นของผู้สอบบัญชี

  วันที่ 9 มีนาคม 2554

  เรื่อง การตรวจสอบบัญชีงบการเงิน สำหรับปีสิ้นสุดวันที่ 31 ธันวาคม 2553

  เรียน กรรมการผู้จัดการ บริษัท อุตสาหกรรมผ้าเคลือบพลาสติกไทย จำกัด (มหาชน)

ในการตรวจสอบงบการเงินของ บริษัท อุตสาหกรรมผ้าเคลือบพลาสติกไทย จำกัด (มหาชน)
สำหรับปีสิ้นสุดวันที่ 31 ธันวาคม 2553 ตามมาตรฐานการสอบบัญชีที่รับรองทั่วไป
เพื่อแสดงความเห็นต่องบการเงินดังกล่าวว่า
ได้แสดงฐานะการเงินและผลการดำเนินงานโดยถูกต้องตามที่ควร
และได้ทำขึ้นตามหลักการบัญชีที่รับรองทั่วไป
ซึ่งได้ถือปฏิบัติโดยสม่ำเสมอเช่นเดียวกับปีก่อนหรือไม่เพียงใดนั้นสำนักงานได้ศึกษาและประเมินประสิทธิภาพระบบการควบคุมภายในด้านบัญชีตามที่เห็นว่าจำเป็นเพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม

สำนักงานขอเรียนว่าการตรวจสอบบัญชีมิได้ตรวจสอบทุกรายการหากแต่ได้ใช้วิธีทดสอบเท่านั้น
นอกจากนี้การศึกษาและประเมินประสิทธิภาพระบบการควบคุมภายในด้านบัญชีมีวัตถุประสงค์โดยเฉพาะดังที่กล่าวในตอนต้น
ดังนั้นจึงไม่อาจชี้ให้เห็นถึงจุดอ่อนทั้งหมดที่อาจมีอยู่ในระบบการควบคุมภายในได้

อย่างไรก็ดี สำนักงานไม่พบจุดอ่อนที่เป็นสาระสำคัญในระบบการควบคุมภายในด้านบัญชี
ซึ่งมีผลกระทบต่องบการเงินดังกล่าว

สำนักงานขอขอบพระคุณฝ่ายบริหารของบริษัทที่ได้ให้เกียรติและไว้วางใจแก่สำนักงาน
และขอขอบคุณฝ่ายจัดการและเจ้าหน้าที่ฝ่ายบัญชีที่ได้ให้ความร่วมมือแก่สำนักงานเป็นอย่างดี

  ขอแสดงความนับถือ

  (นางจินตนา เตชะมนตรีกุล)

  ผู้สอบบัญชีรับอนุญาต เลขทะเบียน 5131

แบบแสดงรายการข้อมูลประจำปี 2553 ( แบบ 56-1 ) หน้า 32

ความเห็นของคณะกรรมการตรวจสอบ

  รายงานคณะกรรมการตรวจสอบ

เรียน ผู้ถือหุ้น

คณะกรรมการตรวจสอบประกอบด้วย นางสาวนวพร เรืองสกุล รศ.บำรุง สุขพรรณ์
และรศ.ประนอม

โฆวินวิพัฒน์ ได้รับการแต่งตั้งในการประชุมคณะกรรมการ บริษัท อุตสาหกรรมผ้าเคลือบพลาสติกไทย
จำกัด (มหาชน) ครั้งที่ 4/2548

ในปี 2553 คณะกรรมการตรวจสอบมีการประชุม 5 ครั้ง โดย 1
ครั้งเป็นการประชุมร่วมกับผู้ตรวจสอบบัญชีโดยในการประชุมมีกรรมการตรวจสอบทุกท่านเข้าประชุมครบทุกครั้ง
คณะกรรมการตรวจสอบได้พิจารณาเรื่องต่าง ๆ โดยมีประเด็นและสาระสำคัญ ดังนี้

1. พิจารณารายงานการสอบทานงบการเงินรายไตรมาส งบการเงินประจำปี
และรายงานทางการเงินที่เกี่ยวข้องของผู้สอบ

บัญชี ภายนอก รวมทั้งการเปิดเผยข้อมูลที่เพียงพอ ทันต่อเวลา
การปฏิบัติตามหลักการบัญชีที่รับรองโดยทั่วไปรวมถึง

การสอบทานรายการระหว่างกัน ระหว่างผู้ถือหุ้น และบริษัทย่อยหรือบริษัทที่เกี่ยวข้อง
เพื่อประโยชน์ของบริษัทฯ

และผู้ถือหุ้น

2. ติดตามการทำงานของฝ่ายตรวจสอบภายใน ซึ่งตรวจสอบระบบการควบคุมภายในของบริษัทฯ
ในขั้นตอน ต่าง ๆ

และสอบทานการปฏิบัติตามมาตรฐานการบัญชีทุกฉบับที่ประกาศใช้ กฎหมาย
ข้อกำหนดของตลาดหลักทรัพย์แห่ง

ประเทศไทยและกฎหมายที่เกี่ยวข้องกับธุรกิจของบริษัทฯ
และติดตามการดำเนินการด้านการเร่งรัดชำระหนี้ของลูกหนี้

ค้างชำระ

3. พิจารณาการบริหารความเสี่ยงของบริษัทฯ ซึ่งครอบคลุมความเสี่ยงในด้านต่าง ๆทั้งด้านการผลิต
ด้านการเงิน ด้าน

การตลาดและด้านปัจจัยแวดล้อมทางเศรษฐกิจและการเมืองเพื่อให้ดำเนินธุรกิจด้วยความระมัดระวังรอบคอบ
โดยผู้

บริหารตระหนักดีถึงความเสี่ยงที่มีอยู่
และรายงานว่าความเสี่ยงที่กล่าวมาแล้วนั้นอยู่ในวิสัยที่ควบคุมได้

4. พิจารณาการทำงานของผู้สอบบัญชี คณะกรรมการตรวจสอบเห็นว่าสำนักงานสอบบัญชี ซี แอนด์
เอ ทำงานอย่างมี

ประสิทธิภาพ จึงเสนอขอให้ผู้ถือหุ้นพิจารณาแต่งตั้งสำนักงานสอบบัญชี ซี แอนด์ เอ
โดยนางสาวจินตนา มหาวนิช

ผู้สอบบัญชีเลขที่ 4687 หรือนางจินตนา เตชะมนตรีกุล ผู้สอบบัญชีเลขที่ 5131
เป็นผู้สอบบัญชีของบริษัทสำหรับ

ปี2554

5. พิจารณาข้อเสนอแนะของผู้สอบบัญชีที่ให้ฝ่ายบริหารดำเนินการ
และพิจารณาความพร้อมของบริษัทที่จะดำเนินการ

ตามมาตรฐานบัญชีฉบับใหม่

คณะกรรมการตรวจสอบของบริษัทฯ ได้ติดตามการดำเนินงานในปี 2553
ตามขอบเขตอำนาจหน้าที่ความ

รับผิดชอบที่ได้รับมอบหมาย มีความเห็นว่า
บริษัทฯได้จัดทำงบการเงินอย่างถูกต้องในสาระสำคัญตามหลักการบัญชีที่

รับรองทั่วไป มีระบบการควบคุมภายในและการบริหารความเสี่ยงที่เหมาะสมกับสภาพธุรกิจ
มีการปฏิบัติตามกฎหมาย

ข้อกำหนดของตลาดหลักทรัพย์ฯ และกฎหมายที่เกี่ยวข้องอย่างถูกต้อง ครบถ้วน

  (นางสาวนวพร เรืองสกุล)

  ประธานคณะกรรมการตรวจสอบ

แบบแสดงรายการข้อมูลประจำปี 2553 ( แบบ 56-1 ) หน้า 33